Kapčiamiesčio Emilijos Pliaterytės muziejus

Kapčiamiesčio Emilijos Pliaterytės muziejus – etnografinis muziejus Kapčiamiestyje, Lazdijų krašto muziejaus padalinys. Pristatoma Kapčiamiesčio istorija nuo senovės iki dabar, tremties ir rezistencijos, vietos mokyklos istorija, informacija apie žymius žmones. Nuo 2006 m. muziejus vadinamas karžygės, 1831 m. sukilimo dalyvės Emilijos Pliaterytės vardu.

Muziejus pradėtas kurti 1984 m. Kapčiamiesčio vidurinėje mokykloje. 2006 m. tapo Lazdijų krašto muziejaus padaliniu.Kapčiamiesčio Emilijos Pliaterytės muziejus lazdijumuziejus.lt

Muziejuje įrengtos keturios ekspozicijos. Sukurta etnografinė ekspozicija, kuri atspindi XX a. pradžios Kapčiamiesčio tradicinę kultūrą, buitį. Čia eksponuojami iš miestelio ir apylinkių surinkti senoviniai ūkio padargai, namų apyvokos daiktai, baldai. Ekspozicijoje įrengtas senovinės trobos langelis mena XX a. pradžios Lietuvos ir Lenkijos pasienyje gyvenusio policininko šeimos istoriją.

Muziejuje eksponuojama medžiaga apie šio krašto žymius žmones: kompozitorių Česlovą Sasnauską, liaudies dainų atlikėją Veroniką Povilionienę, pirmąją Lietuvos televizijos diktorę Gražiną Bigelytę. Didžiausia ekspozicija skirta Abiejų Tautų Respublikos didvyrei E. Pliaterytei, kuri paskutines savo gyvenimo dienas praleido gretimame Justinavo dvare, vėliau slapta palaidota senosiose Kapčiamiesčio kapinėse. Muziejuje vyksta karžygės atminimo renginiai.Kapčiamiestyje pagerbtas Emilijos Pliaterytės atminimas lzvaigzde.lt, 2018 Atskirai pristatomas keliautojas, fotografas, ekspedicijų į Sibiro tremties vietas pradininkas Antanas Sadeckas.Kapčiamiesčio Emilijos Pliaterytės muziejus limis.lt

Lankytojams siūlomos edukacinės programos, integruotos pamokos, tarp kurių – susijusios su metų kalendoriumi, tradiciniais papročiais ir kt.:Kapčiamiesčio Emilijos Pliaterytės muziejus lazdijai-turizmas.ltNetradicinė istorijos pamoka Kapčiamiesčio Emilijos Pliaterytės muziejuje lazdijugimnazija.lt 2025-03-20
 Kvapnūs maišeliai su baltiškais simboliais,
 Iš šiandienos į senovę,
 Seni dar mena – jauni tik sužino,
 Kepurę laikau – margučių prašau,
 Atvažiuoja Kalėdos,
 Moteris amžių istorijoje,
 Aš labai myliu Lietuvą,
 Barsuko sapnas (skirta pusiaužiemiui paminėti).

 Šaltiniai 

 Nuorodos 

 Kapčiamiesčio Emilijos Pliaterytės muziejus pazinkdzukija.lt
 Lazdijų turizmo informacinis centras paruošė Lazdijų krašto muziejų žemėlapį

Kategorija:Kapčiamiestis
Kategorija:Lazdijų rajono paveldas
Kategorija:Lietuvos kraštotyros muziejai